Hati Tanpa Rasa

***Hati Tanpa Rasa*** ialah sebuah siri drama televisyen Malaysia 2022 arahan Emi Suffian dan Ayie Mustafa, dibintangi oleh Scha Elinnea dan Redza Rosli. Siri ini memulakan tayangan perdana di Slot Samarinda, TV3 bermula 13 Disember 2022 menggantikan Rindu Kasih.

## Sinopsis
Nur Kaisara (Scha Elinnea) berasal dari keluarga miskin di sebuah kampung kecil tetapi mendapat pekerjaan yang baik di bandar. Dia menyembunyikan latar belakang sebenar dari rakan-rakannya, takut mereka akan meninggalkannya. Suatu hari, ibu bapanya datang menemuinya, tetapi dia kejam tidak bertemu dengan mereka. Naufal Nidham ataupun Nid (Redza Rosli) melihat perkara ini dan memutuskan untuk membawa ibu bapa Kaisara pulang ke rumahnya. Malangnya, bapa Kaisara jatuh sakit dan meninggal dunia pada malam itu. Sejak itu, Nidham bertekad untuk mengajar Kaisara pelajaran.

Nur Kaisara terlalu taksub dengan kecantikan dan sanggup berkorban untuk mengikat perut kerana gaji yang rendah. Dia juga seorang yang sombong dan tidak disenangi oleh orang sekelilingnya. Hanya teman serumah, Erin (Amanda Shuib) dan Naila (Shakira Stephen) yang memahaminya. Di pejabat, Kaisara mempunyai rakan rapat, Danish (Said Ismail) yang turut menyimpan perasaan padanya dalam diam. Kaisara ada musuh tegar bernama Julia (Khalida Balqis) yang sentiasa mencari kesalahannya dan sanggup menggoda Danish semata-mata untuk menyakitkan hati Kaisara. 

Satu hari, Kaisara ditawarkan gaji yang lumayan sebagai pembantu peribadi kepada Nidham, seorang arkitek yang bekerja di syarikat pembinaan milik ayahnya, Dato’ Nazrin (Zuhairi Ibrahim). Malahan, Nidham juga seorang lelaki bujang yang paling dikenali kerana latar belakang keluarganya yang berkedudukan dan kaya.

Umpama durian runtuh, Kaisara terlalu teruja dan terus menerima tawaran tersebut tanpa berfikir panjang dan tidak membaca syarat-syarat kontrak dengan teliti. Selepas menandatangani kontrak, barulah Kaisara sedar dia ‘bersetuju’ untuk bekerja sebagai pemandu peribadi dan dikehendaki mematuhi lima syarat tambahan dalam perjanjiannya.

Akibat terikat dengan kontrak yang telah ditandatanganinya, Kaisara terpaksa akur bekerja dengan Nidham. Mereka berdua selalu bergaduh dan Kaisara juga menggelar Nidham dengan pelbagai nama termasuk ‘Mr Banyak Syarat’ dan ‘Mr Potong Gaji’. Sepanjang mereka bekerja, mula terbit satu perasaan yang aneh dalam hubungan mereka. Tanpa diketahui oleh Kaisara, Nidham mempunyai sebabnya untuk mengambil Kaisara bekerja dengannya. Apakah niat sebenar Nidham?

## Pelakon
### Pelakon utama
* **[[Scha Elinnea]]** sebagai **Nur Kaisara**
* **[[Redza Rosli]]** sebagai **Naufal Nidham**

### Pelakon pembantu
* **Khalida Balqis** sebagai **Julia**
* **[[Syarafi Sudarmaji]]** sebagai **Zafril**
* **[[Azim Yusof]]** sebagai **Mika**
* **Yasmin Khalid** sebagai **Dr Irina**
* **Shakira Stephen** sebagai **Naila**
* **Amanda Shuib** sebagai **Erin**
* **[[Jasmin Hamid]]** sebagai **Makcik Rohani** atau **Mak Ani**
* **Zuhairi Ibrahim** sebagai **Dato Nazrin**
* **[[Lisdawati]]** sebagai **Datin Faizah**
* **Ayra Messi** sebagai **Naina**
* **Fyda Othman** sebagai **Duha**
* **[[Noniswara]]** sebagai **Datin Suria**
* **Said Ismail** sebagai **Danish**
* **Nicholas Liew Davis** sebagai **Isyraf**
* **[[Farid Amirul]]** sebagai **Dato Hashim**
* **[[Amy Nur Tinie]]** sebagai **Zahra**
* **[[Riesha Aslan]]** sebagai **Jasmin**
* **[[Jesse Lim]]** sebagai **Encik Fauzan**
* **[[Wan Raja]]** sebagai **Encik Barry**

## Runut bunyi
***Sejuta Maaf** - Liza Hanim (lagu tema)

***Lepaskan** - Cherpen Band (lagu iringan)

***Million Years** - ShePandora (lagu iringan)

***Luka** - Yulia Kamelia (lagu iringan)

***Dewi** - ShePandora (lagu iringan)

## Rujukan

## Pautan luar
* ''Hati Tanpa Rasa'' di IQIYI